আজই যাদবপুর বিশ্ববিদ্যালয়ে কেন্দ্রীয় টাস্ক ফোর্স!

কলকাতা: আজ শুক্রবার যাদবপুর বিশ্ববিদ্যালয়ে (Jadavpur University) আসছে কেন্দ্রীয় টাস্ক ফোর্স (National Task Force)। অ্যান্টি র‍্যাগিং (Anti Ragging), ইন্টার্নাল কমপ্লায়েন্স কমিটি (Internal Complience Committe), অ্যান্টি র‍্যাগিং স্কোয়াড (Anti Raging Squad) সহ একাধিক গুরুত্বপূর্ণ বিষয় নিয়ে বিশ্ববিদ্যালয় কর্তৃপক্ষ ও পড়ুয়াদের সঙ্গে আলোচনা করবে কমিটি। আজকের এই আলোচনায় উঠে আসতে পারে বৃহস্পতিবার রাতের ছাত্রী মৃত্যুর প্রসঙ্গও।

উল্লেখ্য, ২০২৩ সালে যাদবপুর বিশ্ববিদ্যালয়ে চত্বরে র‍্যাগিং এর শিকার হয়েছিলেন এক ছাত্র। প্রথম বর্ষের ওই ছাত্রের মৃত্যুর পর সুপ্রিম কোর্টের নির্দেশে তৈরি হয়েছিল টাস্ক ফোর্স। আর আজ শুক্রবার সেই টাস্ক ফোর্সই আসছে যাদবপুর বিশ্ববিদ্যালয়ে (Jadavpur University)। মূলত অ্যান্টি র‍্যাগিং (Anti Ragging), ইন্টার্নাল কমপ্লায়েন্স কমিটি (Internal Complience Committe), অ্যান্টি র‍্যাগিং স্কোয়াড (Anti Raging Squad) সহ একাধিক গুরুত্বপূর্ণ বিষয় নিয়ে বিশ্ববিদ্যালয় কর্তৃপক্ষ ও পড়ুয়াদের সঙ্গে আলোচনা করবে কমিটি। এছাড়াও এসসি এসটি সেল ও বিশেষভাবে সক্ষম সেন্টারের সঙ্গে আলোচনার কথা রয়েছে।

আরও পড়ুন: শ্রীলেখা মিত্রের মামলায় হাইকোর্টের কড়া নির্দেশ

এদিকে, টাস্ক ফোর্স আসার আগের দিনই ক্যাম্পাসে এক ছাত্রীর জলে ডুবে মর্মান্তিক মৃত্যু হয়। গতকাল রাতে বিশ্ববিদ্যালয়ের (Jadavpur University) ৪ নং গেটের পাশে ডোবায় ডুবে মৃত্যু হয় নিমতার বাসিন্দা অনামিকা মণ্ডলের। মৃত ছাত্রী বিশ্ববিদ্যালয়ের ইংরেজি বিভাগের তৃতীয় বর্ষের পড়ুয়া ছিলেন। বৃহস্পতিবার সন্ধ্যার পর ক্যাম্পাসের ঝিল পাড়ে ওই ছাত্রীর দেহ পড়তে থাকতে দেখেন ক্যাম্পাসে থাকা অন্যান্যরা। জানা যায়, ঘুমের ওষুধ খেয়ে ঝিলে ঝাঁপ মারে সে। তবে পুলিশের অনুমান ছিল, নেশাগ্রস্ত অবস্থায় মেয়েটি জলে পড়ে যায় এবং যার জেরে তাঁর মৃত্যু। তারপরেই ঘটনাস্থলে স্থানীয় থানার পুলিশ পৌঁছে ছাত্রীর দেহ উদ্ধার করে কেপিসি হাসপাতালে নিয়ে যায়। হাসপাতালে নিয়ে গেলেই ওই ছাত্রীকে মৃত বলে ঘোষণা করেন চিকিৎসকেরা। ইতিমধ্যেই পুলিশ অস্বাভাবিক মৃত্যুর মামলা রুজু করে ঘটনার তদন্ত শুরু করেছে। পা পিছলে সে কোনভাবে জলে পড়ে গিয়েছে? নাকি আত্মহত্যা নাকি এই মৃত্যুর পিছনেও লুকিয়ে রয়েছে অন্য কোনও রহস্য? মৃতদেহ ময়নাতদন্তের পর মৃত্যুর সঠিক কারণ জানা যাবে বলে মনে করা হচ্ছে। অন্যদিকে, আজই বিশ্ববিদ্যালয়ে টাস্ক ফোর্স আসায় তাঁদের আলোচনায় উঠে আসতে পারে ছাত্রী মৃত্যুর প্রসঙ্গও।

দেখুন অন্য খবর